钦定古今图书集成/理学汇编/文学典/第093卷 > 张九韶
## 钦定古今图书集成/理学汇编/文学典/第093卷 > 张九韶

按《江西通志》：“九韶，字美和，新淦人。幼颖异，年十三即
能诗词，该博经史。元末，隐不仕。洪武初，辟为清江教
谕，累官至翰林编修。平生纯诚质直，为上优奖。请老，
亲制文赐之，词极褒嘉。既归，聘同考会试者二，典江
西、福建乡试者四，得人最盛。末年，复召校书翰林，书
成陞辞，赐衣被各一袭，遣归。俱出异数。”